wickkiey/tamil-wikipedia-markdown huggingface dataset:
# அதிபன் பாசுகரன்


**அதிபன் பாசுகரன்** (*Adhiban Baskaran*, பிறப்பு: ஆகத்து 15, 1992) இந்தியாவைச் சேர்ந்த சதுரங்க விளையாட்டு வீரர் ஆவார். தமிழகத்தின் மயிலாடுதுறையில் பிறந்த இவர் தற்பொழுது சென்னையில் வசித்து வருகின்றார். இவர் இதுவரை இந்திய தேசிய 'பி' பிரிவு சதுரங்க சாம்பியன் பட்டத்தை 2 முறை பெற்றுள்ளார். அதோடு 2008ல் நடந்த 16 வயதுக்கு உட்பட்டோருக்கான உலக இளையோர் ஒலிம்பியாட் போட்டியில் தங்கம் வென்றுள்ளார். 2010 ஆகசுட்டில் செக் குடியரசில் நடந்த போட்டியில் வென்றதன் மூலம் கிராண்டமாஸ்டர் தகுதியையும் பெற்றுள்ளார்.  

அதிபன் பாசுகரன் கிராண்டமாஸ்டர் தகுதியை பெறும் 9வது தமிழர் மற்றும் 23வது இந்தியர் ஆவார்.அதோடு இந்தியாவில் இருந்து மிகக் குறைந்த வயதில் இந்த தகுதியை பெற்றவரும் இவரே.
# வார்சா உடன்பாடு


**வார்சா உடன்பாடு** (*Warsaw pact*) கம்யுனிச கொள்கையினை பின்பற்றிய எட்டு நாடுகள் ஒன்றிணைந்து தங்களுக்குள் செய்து கொண்ட ஒரு பாதுகாப்பு ஒப்பந்தமாகும். இது சோவியத் ஒன்றியத்தின் ஒரு முனைப்பாகும். இது நேச நாடுகளின் நேட்டோ என்னும் ஒப்பந்தத்திற்கு எதிராக செய்துகொள்ளப்பட்டதாகும். இதன் உறுப்பு நாடுகளாக அல்பேனிய மக்கள் குடியரசு, பல்கேரிய மக்கள் குடியரசு, செகஸ்லோவாக்கிய குடியரசு, ஜெர்மானிய சனநாயக குடியரசு, ஹங்கேரிய மக்கள் குடியரசு, போலான்ட் மக்கள் குடியரசு, ரோமானிய மக்கள் குடியரசு, சோவியத் ஒன்றியம் ஆகியவை இருந்தன.
# ஔரிகு


**ஔரிகு** (ஆங்கிலம்: *Avrigus*) என்பது ஒரு சிம்போனிக்கு டூம் மெட்டல் இசைக்குழு ஆகும். இது ஆத்திரேலியா நாட்டை சேர்ந்தது ஆகும். இது 1995ஆம் ஆண்டு துவங்கப்பெற்றது. இது இரண்டு முழு நீள இசைக்கோவைகளை வெளியிட்டுள்ளது. இதன் தற்போதைய உறுப்பினர்கள்:  

௧. சீமோன் கிரூவர்  

௨. மேகன் ராபின்சு
# கேஜிபி


**கேஜிபி** (ரஷ்ய மொழியில்: КГБ, *Комитет государственной безопасности*, *கமித்தியெத் கசுதார்ஸ்த்வின்னய் பெசப்பாஸ்னஸ்தி*, or *Committee for State Security*) என்பது சோவியத் ஒன்றியத்தின் தேசிய பாதுகாப்பு முகாமையாக 1954 ல் இருந்து 1991 வரை செயல்பட்ட ஒரு அரசுத் துறையாகும். இதன் பெரும்பான்மையான ஆவணங்கள் இன்னும் ரகசியமாகவே உள்ளன ஆனாலும் இணையத்தில் இரு ஆவணப்படங்கள் உள்ளன. 1983ஆம் ஆண்டு *தி டைம்ஸ்* இதழ் கேஜிபியினை உலகின் மிகவும் சிறந்த உளவுத்துறை நிறுவனமாக கூறியது. இதன் மைல் கல்லாக அமெரிக்காவின் அணு ஆயுத ரகசியங்களை ரகசியமாக சோவியத் ஒன்றியத்திற்கு கிடைக்க செய்ததை கூறுவர்.
# இண்டசுடிரியல் மெட்டல்



**இண்டசுடிரியல் மெட்டல்** என்பது ஒரு மேற்கத்திய இசைவகை ஆகும். இது மெட்டல் இசையின் கீழ் வரும் ஒரு இசைவகை ஆகும். இது இண்டசுடிரியல் இசை, கன மெட்டல் இசை, திராசு மெட்டல் இசை போன்ற இசைவகைகளின் கலவை ஆகும். இது 1980ஆம் ஆண்டுகளின் இடைப்பகுதியில் செருமனியிலும் ஐக்கிய இராச்சியத்திலும் தோற்றுவிக்கப்பட்டது.
# சிமோன் சைமன்சு


**சிமோன் யோவன்னாள் மரியா சைமன்சு** (ஆங்கிலம்: *Simone Johanna Maria Simons*, பிறப்பு; 17 சனவரி 1985) என்பவர் ஒரு பாடகர். இவர் சிம்போனிக்கு மெட்டல் இசை வகையில் பாடுவதில் வல்லவர். இவர் எபிகா என்னும் இசைக்குழுவில் முன்னணி பாடகராக உள்ளார்.
# மாசுடர்காசில்


**மாஸ்டர்காசில்** (*Mastercastle*) என்பது ஒரு இத்தாலிய கன மெட்டல் இசைக்குழு ஆகும். இது 2008ஆம் ஆண்டு தோற்றுவிக்கப்பட்டது.  

## இசைப் பயணம்
- *த பீனிக்சு* (2009)
- *லாஸ்ட் டிசயர்* (2010)
- *டேஞ்சரஸ் டயமன்ட்* (2011)
- *ஒன் ஃபயர்* (2013)
# சினமோர்

**சினமோர்** (ஆங்கிலம்: *Sinamore*) என்பது ஒரு கோதிக்கு மெட்டல் இசைக்குழு ஆகும். இது 2006ஆம் ஆண்டு தோற்றுவிக்கப்பட்டது. இது பின்லாந்தை சேர்ந்த ஒரு இசைக்குழு ஆகும். இது 2006ல் *எ நியூ டே* இசைத் தொகுப்பை முதன் முதலாக வெளியிட்டது.  

இதன் தற்போதைய உறுப்பினர்கள்:  
- மிக்கோ ஹெய்க்கீலா
- ஜார்னோ உஸ்கி
- சாமி ஹாவுரு
- மீக்கா ஹோஸ்டிக்கா
# பிசீச்சு

**பிசீச்சு** (ஆங்கிலம்: *Beseech*) என்பது ஒரு கோதிக்கு மெட்டல் இசைக்குழு ஆகும். இது சுவீடன் நாட்டை சேர்ந்த ஒரு முன்னாள் இசைக்குழு. இன்று, இந்த இசைக்குழு இரண்டாகப் பிரிந்துவிட்டது.  

## இசைக்குழு உறுப்பினர்கள்

- எரிக் மோலாரின் (Erik Molarin) - வாய்ப்பாட்டு
- லோட்டா ஹோக்லின் (Lotta Höglin) - வாய்ப்பாட்டு
- ராபர்ட் வின்டர்வின்ட் (Robert Vintervind) - கித்தார்
- மேன் எங்ஸ்டிராம் (Manne Engström) - கித்தார்
- ஜோனாஸ் ஸ்டிராம்பர்க் (Jonas Strömberg) - டிரம்ஸ் (drums)
- மைக்கேல் பேக் (Mikael Back) - கீபோர்ட் (keyboard)
- டேனியல் எலொஃப்ஸன் (Daniel Elofsson) - பாஸ் (bass) கித்தார்
# இடையன் நெடுங்கீரனார்

**இடையன் நெடுங்கீரனார்** சங்ககாலப் புலவர்களில் ஒருவர். அவர் பாடியதாக ஒரே ஒரு பாடல் சங்கநூல் தொகுப்பில் உள்ளது, அது அகநானூறு 166ஆம் பாடலாக அமைந்துள்ளது. இவர் ஆடுமாடு மேய்க்கும் முல்லை நிலத்து மக்களில் ஒருவர் ஆதலால் இடையன் என்னும் அடைமொழி இவரது பெயருக்கு முன் அமைந்துள்ளது.  

## பாடல் தரும் செய்தி
பரத்தையொடு காவிரியாற்றில் அவன் நீராடினான். தலைப்புணை என்று சொல்லப்படும் முன்னோடிப் பரிசலில் சென்று நீராடினான். தன் வீட்டுக்கு வந்தவுடன் தன் மனைவியிடம் ஊரார் சொல்வது போல அப்படி நான் நீராடவே இல்லை என்று தெய்வத்தின்மீது சத்தியம் செய்கிறான். நான் சொல்வது பொய் ஆயின் வேளூர்வாயில் தெய்வம் என்னைப் பலியாகப் புடைத்து உண்ணட்டும் என்று கூறிச் சத்தியம் செய்கிறான். (சங்ககாலத்து வேளூர் வாயில் இக்காலத்தில் புள்ளிருக்கு வேளூர் என்னும் பெயருடன் விளங்குகிறது.)  

இதனைக் கேள்வியுற்று அவனுடன் நீராடிய பரத்தை அவன் சொல்வது உண்மையாயின் தன்னுடன் நீராடியது யார் என்று கேட்டு அவனது நடிப்பை ஏளனம் செய்வதாக இந்தப் பாடல் அமைந்துள்ளது.
# பல்லக்கு

ப் பல்லக்கு (1890களில்)]]  
**பல்லக்கு** அல்லது **சிவிகை** (*Litter*) என்பது மனிதர்கள் சுமந்து செல்லும் ஒரு வகை வாகனம். பல்லக்குகளில் பல வகைகள் உள்ளன. வரலாற்றில் பல நாடுகளில் பல வகைப் பல்லக்குகளைப் பயன்படுத்தியுள்ளார்கள். பல்லக்குகளில் ஒருவரோ ஒரு சிலரோ அமர்ந்து கொண்டோ சாய்ந்து கொண்டோ பயணிக்க முடியும். பயணிகள் பெட்டிக்கு (இருக்கை) முன்னும் பின்னும் உள்ள நீண்ட கம்பங்களை தோள்களிலும் கைகளிலும் சுமந்து பணியாளார்கள் நடக்க, பல்லக்கு நகருகின்றது. உலகம் எந்திரமயமான பின்னர் சிவிகைகளைப் பயன்படுத்துவது பெரும்பாலும் நின்று விட்டது. மலைப் பகுதிகள், சுற்றுலாத் தலங்கள் போன்ற சில இடங்களிலும் கோயில்களில் தெய்வத்தின் சிலைகளைச் சுமந்து செல்லவும் மட்டும் இன்றளவும் பயன்படுகின்றன.
# கலீசியா


**கலீசியா** (ஆங்கிலம்: *Galicia*; இடாய்ச்சு: *Galicien*; பிரெஞ்சு: *Galice*) என்பது எசுப்பானியாவின் வடமேற்கில் உள்ள ஒரு பகுதி. இங்கு 2.78 மில்லியன் மக்கள் வசிக்கின்றனர். இதன் பரப்பளவு 29,574.4 சதுர கி.மீ. ஆகும். இதன் தலைநகரம் சாந்தியாகோ தே கோம்போசுதேலா ஆகும்.
# சாந்தியாகோ தே கோம்போசுதேலா



**சாந்தியாகோ தே கோம்போசுதேலா** (ஆக்சிதம்: *Sant Jaume de Compostèla*; ஆங்கிலம்: *Santiago de Compostela*; பிரெஞ்சு: *Saint-Jacques-de-Compostelle*) என்பது எசுப்பானியாவின் வடமேற்கிலுள்ள கலீசியாவின் தலைநகரம் ஆகும். இதன் பரப்பளவு 220 சதுர கி.மீ. ஆகும். இங்கு 95,092 மக்கள் வசிக்கின்றனர்.  

## தட்ப வெப்ப நிலை

## உசாத்துணைகள்
- Meakin, Annette M. B. (1909). *Galicia. The Switzerland of Spain*. London: Methuen & Co.
# கோரூஞா


**கோரூஞா** (ஆங்கிலம்: *Province of A Coruña*; எசுப்பானியம்: *Provincia de La Coruña*; பிரித்தானியம்: *Proviñs A Coruña*; பிரெஞ்சு: *Province de La Corogne*) என்பது எசுப்பானியாவின் வடமேற்கு பகுதியிலுள்ள கலீசியாவிலுள்ள ஒரு மாகாணம் ஆகும். இதன் பரப்பளவு 7,950 சதுர கி.மீ. ஆகும். இங்கு 1,139,121 மக்கள் வாழ்கின்றனர்.
# தமிழ் - பிரெஞ்சு அகராதி


**தமிழ் - பிரெஞ்சு அகராதி** அல்லது பிரெஞ்சு-தமிழ் அகராதி என்பது ஒரு மொழி சொற்களுக்கு மொழிபெயர்ப்பையும் விளக்கத்தையும் மற்ற மொழியில் தரும் அகராதி ஆகும்.  

## வரலாறு
- 1750 - பிரெஞ்சு - தமிழ் அகராதி (பாரிசில் சுவடி வடிவில் உள்ளது)
- 1851 - பிரெஞ்சு - தமிழ் அகராதி
- 1845 - பிரெஞ்சு - தமிழ் (பொசுகியினது)
- 1850 - பிரெஞ்சு - தமிழ் (டூபூய் - Duipuis, மூசே - Mousset)
# மொரப்பூர் சட்டமன்றத் தொகுதி



1977 முதல் சட்டமன்ற தொகுதியாக இருந்த மொரப்பூர் 2008ஆம் ஆண்டின் இந்திய தேர்தல் ஆணையத்தின் தொகுதி மறு சீரமைப்பு கட்டளைப்படி நீக்கப்பட்டது.  

## வெற்றி பெற்றவர்கள்
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1977 | என். குப்புசாமி | அதிமுக | 22886 | 34.42 | ஆர். பி. முருகன் | திமுக | 21270 | 31.99 |  |
| 1980 | என். குப்புசாமி | அதிமுக | 43096 | 57.18 | ஆர். பாலசுப்ரமணியன் | காங்கிரசு | 29967 | 39.76 |  |
| 1984 | டி. தீர்த்தகிரி கவுண்டர் | காங்கிரசு | 39779 | 50.77 | வி. சாமிக்கன்னு | திமுக | 27453 | 35.04 |  |
| 1989 | வ. முல்லைவேந்தன் | திமுக | 34038 | 40.60 | எம். ஜி. சேகர் | அதிமுக (ஜெ) | 25531 | 30.46 |  |
| 1991 | கே. சிங்காரம் | அதிமுக | 53477 | 53.29 | எ. அருணாச்சலம் | பாமக | 23973 | 23.89 |  |
| 1996 | வ. முல்லைவேந்தன் | திமுக | 59518 | 53.98 | கே. சிங்காரம் | அதிமுக | 31244 | 28.34 |  |
| 2001 | பெ. பழனியப்பன் | அதிமுக | 62266 | 56.31 | ஈ. வி. இராஜசேகரன் | திமுக | 38950 | 35.22 |  |
| 2006 | வ. முல்லைவேந்தன் | திமுக | 64962 | --- | கே. சிங்காரம் | அதிமுக | 51771 | --- | } |

- 1977ல் ஜனதாவின் கே. அருணாச்சலம் 13770 (20.71%) & இந்திய பொதுவுடைமைக் கட்சியின் பி. பி. இராசு 4616 (6.94%) வாக்குகள் பெற்றனர்.
- 1984ல் சுயேச்சையான ஆர். இராமசந்திரன் 8813 (11.25%) வாக்குகள் பெற்றார்.
- 1989ல் காங்கிரசின் வெங்கடாசலம் 16308 (19.45%) & சுயேச்சை எம். மனோகரன் 4922 (5.87%) வாக்குகளும் பெற்றனர்.
- 1991ல் திமுகவின் வி. சாமிக்கண்ணு 22678 (22.60%) வாக்குகள் பெற்றார்.
- 1996ல் பாமகவின் டி. இராமலிங்கம் 15689 (14.23%) வாக்குகள் பெற்றார்.
- 2006ல் தேமுதிகவின் எஸ். சரவணன் 4932 வாக்குகள் பெற்றார்.
# காவேரிப்பட்டினம் சட்டமன்றத் தொகுதி


**காவேரிப்பட்டணம் சட்டமன்றத் தொகுதி** என்பது 1967ம் ஆண்டு முதல் சட்டமன்ற தொகுதியாக இருந்த ஒரு சட்டமன்றத் தொகுதியாகும். இத்தொகுதி 2008ம் ஆண்டின் இந்திய தேர்தல் ஆணையத்தின் தொகுதி மறு சீரமைப்பு கட்டளைப்படி கலைக்கபட்டது. இதன் எல்லைக்குட்பட்ட பகுதிகள் பர்கூர் மற்றும் கிருஷ்ணகிரி சட்டமன்றத் தொகுதிகளுடன் இணைக்கப்பட்டுவிட்டன.  

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1967 | எ. பட்டாபி நாயுடு | காங்கிரசு | 32953 | 52.74 | பி. வி. சிரீராமுலு | திமுக | 29532 | 47.26 |  |
| 1971 | வி. சி. கோவிந்தசாமி | திமுக | 41546 | 64.98 | ஈ. பட்டாபி நாயுடு | காங்கிரசு (ஸ்தாபன) | 22391 | 35.02 |  |
| 1977 | கே. சமரசம் | அதிமுக | 25770 | 39.97 | ஈ. பட்டாபி நாயுடு | ஜனதா கட்சி | 19312 | 29.95 |  |
| 1980 | கே. சமரசம் | அதிமுக | 35434 | 51.13 | எஸ். வெங்கடேசன் | திமுக | 31911 | 46.05 |  |
| 1984 | கே. சமரசம் | அதிமுக | 47212 | 57.18 | வி. சி. கோவிந்தசாமி | திமுக | 31533 | 38.19 |  |
| 1989 | வி. சி. கோவிந்தசாமி | திமுக | 37612 | 37.17 | பி. முனுசாமி | அதிமுக(ஜெ) | 33628 | 33.23 |  |
| 1991 | கா. பூ. முனுசாமி | அதிமுக | 70136 | 69.67 | வி. சி. கோவிந்தசாமி | திமுக | 22900 | 22.75 |  |
| 1996 | பி. வி. எஸ். வெங்கடேசன் | திமுக | 72945 | 62.52 | பி. முனுசாமி | அதிமுக | 37086 | 31.78 |  |
| 2001 | கா. பூ. முனுசாமி | அதிமுக | 67241 | 54.75 | வி. சி. கோவிந்தசாமி | திமுக | 48724 | 39.67 |  |
| 2006 | டி. எ. மேகநாதன் | பாமக | 64878 | --- | பி. முனுசாமி | அதிமுக | 53144 | --- | } |

- 1977ல் திமுகவின் பி. வி. எஸ். வெங்கடேசன் 11025 (17.10%) & இந்திய பொதுவுடைமைக் கட்சியின் பி. கே. பட்டாபிராமன் 8374 (12.99%) வாக்குகள் பெற்றனர்.
- 1989ல் காங்கிரசின் எஸ். கலசலிங்கம் 20538 (20.30%) வாக்குகள் பெற்றார்.
- 2006ல் தேமுதிகவின் கே. ஆர். சின்னராஜ் 14892 வாக்குகள் பெற்றார்.

## 1967
# வெள்ளக்கோயில் சட்டமன்றத் தொகுதி


**வெள்ளக்கோயில் சட்டமன்றத் தொகுதி** என்பது 1967ம் ஆண்டு முதல் சட்டமன்ற தொகுதியாக இருந்த வெள்ளக்கோயில் 2008ம் ஆண்டின் இந்திய தேர்தல் ஆணையத்தின் தொகுதி மறு சீரமைப்பு கட்டளைப்படி நீக்கப்பட்ட சட்டமன்ற தொகுதியாகும்..  

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1967 | கே. என். சாமிநாதன் | திமுக | 46009 | 62.44 | டி. பி. கவுண்டர் | காங்கிரசு | 26578 | 36.07 |  |
| 1971 | மு. பழனிசாமி | திமுக | 42067 | 68.10 | எஸ். எம். இராமசாமி கவுண்டர் | சுயேச்சை | 16231 | 26.28 |  |
| 1977 | துரை இராமசாமி | காங்கிரசு | 30996 | 37.69 | எம். பழனிசாமி | திமுக | 20676 | 25.14 |  |
| 1980 | துரை இராமசாமி | அதிமுக | 56975 | 62.63 | என். நல்லசேனாபதி சர்க்கரை மன்றாடியார் | காங்கிரசு | 32024 | 35.20 |  |
| 1984 | துரை இராமசாமி | அதிமுக | 54188 | 55.82 | அப்பன் பழனிசாமி | திமுக | 42881 | 44.18 |  |
| 1989 | துரை இராமசாமி | அதிமுக (ஜெ) | 41914 | 37.52 | வி. வி. இராமசாமி | திமுக | 36534 | 32.71 |  |
| 1991 | துரை இராமசாமி | அதிமுக | 68225 | 62.85 | சுப்புலட்சுமி ஜெகதீசன் | திமுக | 38638 | 35.59 |  |
| 1996 | மு. பெ. சாமிநாதன் | திமுக | 57467 | 49.37 | துரை இராமசாமி | அதிமுக | 50553 | 43.43 |  |
| 2001 | மு. பெ. சாமிநாதன் | திமுக | 37571 | 32.99 | வி. பி. பெரியசாமி | அதிமுக | 36831 | 32.34 |  |
| 2006 | மு. பெ. சாமிநாதன் | திமுக | 60909 | --- | ஏ. கணேசமூர்த்தி | மதிமுக | 43821 | --- | } |

- 1977ல் அதிமுகவின் வி. கே. கலைமணி 19816 (24.09%) & ஜனதாவின் எஸ். இராமசாமி நம்பியார் 8306 (10.10%) வாக்குகள் பெற்றனர்.
- 1989ல் காங்கிரசின் ச. கு. கார்வேந்தன் 21447 (19.20%) & அதிமுக ஜானகி அணியின் அப்பன் பழனிசாமி 9388 (8.40%) வாக்குகள் பெற்றனர்
- 2001ல் சுயேச்சையான துரை இராமசாமி 32056 (28.14%) வாக்குகள் பெற்றார்.
- 2006ல் தேமுதிகவின் பி. ஜெகநாதன் 6400 வாக்குகள் பெற்றார்.

## 1971

### 1967
# ஈரோடு சட்டமன்றத் தொகுதி



**ஈரோடு சட்டமன்றத் தொகுதி** (*Erode Assembly constituency*) 1951ஆம் ஆண்டு முதல் சட்டமன்ற தொகுதியாக இருந்த ஈரோடு 2008ஆம் ஆண்டின் இந்திய தேர்தல் ஆணையத்தின் தொகுதி மறு சீரமைப்பு கட்டளைப்படி நீக்கப்பட்ட ஒரு தொகுதியாகும்..  

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ஆம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1951 | இராஜூ | இந்திய பொதுவுடமைக் கட்சி | 21,251 | 40.88 | தெய்வசிகாமணி கவுண்டர் | காங்கிரசு | 18,160 | 34.93 |  |
| 1957 | வி. எசு. மாணிக்கசுந்தரம் | காங்கிரசு | 19,012 | 37.28 | இராஜூ | இந்திய பொதுவுடமைக் கட்சி | 15870 | 31.12 |  |
| 1962 | எ. எசு. தட்சிணாமூர்த்தி கவுண்டர் | காங்கிரசு | 32,895 | 39.61 | எம். சின்னிசாமி கவுண்டர் | நாம் தமிழர் | 25,392 | 30.57 |  |
| 1967 | எம். சின்னசாமி | திமுக | 45,471 | 59.14 | பி. அர்சுனன் | காங்கிரசு | 25,808 | 33.57 |  |
| 1971 | மா. சுப்பிரமணியம் | திமுக | 47,809 | 61.16 | கே. பி. முத்துசாமி | காங்கிரசு (ஸ்தாபன) | 30,358 | 38.84 |  |
| 1977 | சு. முத்துசாமி | அதிமுக | 37,968 | 43.09 | எம். சுப்ரமணியன் | திமுக | 20,389 | 23.14 |  |
| 1980 | சு. முத்துசாமி | அதிமுக | 62,342 | 56.62 | ஆர். சாய்நாதன் | காங்கிரசு | 43,839 | 39.82 |  |
| 1984 | சு. முத்துசாமி | அதிமுக | 71,722 | 53.50 | சுப்புலட்சுமி ஜெகதீசன் | திமுக | 60075 | 44.81 |  |
| 1989 | சுப்புலட்சுமி ஜெகதீசன் | திமுக | 68,128 | 41.40 | எஸ். முத்துசாமி | அதிமுக (ஜா) | 45,930 | 27.91 |  |
| 1991 | சி. மாணிக்கம் | அதிமுக | 96,226 | 63.11 | எ. கணேசமூர்த்தி | திமுக | 52,538 | 34.46 |  |
| 1996 | என். கே. கே. பெரியசாமி | திமுக | 104,726 | 59.80 | எஸ். முத்துசாமி | அதிமுக | 56,889 | 32.48 |  |
| 2001 | கே. எஸ். தென்னரசு | அதிமுக | 95,450 | 52.40 | என். கே. கே. பெரியசாமி | திமுக | 71,010 | 38.98 |  |
| 2006 | என். கே. கே. பெ. இராஜா | திமுக | 94,938 | --- | ஈ. ஆர். சிவக்குமார் | அதிமுக | 84,107 | --- | } |

- 1962இல் சுயேச்சையான பி. கே. பழனிசாமி 24,769 (29.82%) வாக்குகள் பெற்றார்.
- 1977இல் ஜனதாவின் கே. ஆர். நல்லசிவம் 15,401 (17.48%) & இந்திய பொதுவுடமைக் கட்சியின் பி. திருமலைராஜன் 12,995 (14.75%) வாக்குகள் பெற்றனர்.
- 1989இல் அதிமுக ஜெயலலிதா அணியின் சி. மாணிக்கம் 33,391 (20.29%) வாக்குகள் பெற்றார்.
- 2006இல் தேமுதிகவின் வி. சி. சந்திர குமார் 29,011 வாக்குகள் பெற்றார்.

### 1971

### 1967

### 1957
# 2010 சுருவாட்-கோல்பேர்ட் பேரணி


**2010 சுருவாட்-கோல்பேர்ட் பேரணி** என்பது ஒக்டோபர் 30, 2010 இல் வாசிங்டன் தேசிய பேரங்காடியில் (National Mall) நடைபெற்ற பேரணி ஆகும். ஐக்கிய அமெரிக்காவின் புகழ்பெற்ற நகைச்சுவையாளர்களான யோன் சுருவாட் மற்றும் இசுடீபன் கோபேர்ட் இந்த பேரணியை அறிவித்தார்கள். ஐக்கிய அமெரிக்காவில் தற்போது நிலவி வரும் தீவிர வலது சாரிப் போக்குகளைச் சாடி இந்தப் பேரணி நடைபெற்றது . சிபிஎஸ் நியூஸ் AirPhotosLive.com மூலம் வான்வழி ஒளிப்படங்களின் ஆய்வின்படி,  
இப்பேரணியில் 215,000 பேர் பங்கேற்றதாக செய்திகள் வெளியாயின.
# வார்ப்புரு:Infobox historical event

|sizedefault=upright=}|thumbtime=}}|alt=}}}}}  
| caption2 = }  

| imagestyle =  

| image3 =  
| caption3 = }  

| datastyle = text-align: ;  
| headerstyle = background-color:lavender;  

| label1 = பூர்வீக பெயர்  
| data1 =  

| label2 = தமிழ் பெயர்  
| data2 = }}  

| label3 = ஆங்கிலப் பெயர்  
| data3 = }}  

| label4 = தேதி  
| data4 = }  

| label5 = நேரம்  
| data5 = }  

| label6 = கால அளவு  
| data6 = }  

| label7 = இடம்  
| data7 = }  

| label8 = நிகழ்விடம்  
| class8 = location  
| data8 =  

| label9 = ஆள்கூறு  
| data9 = }  

| label10 = வேறு பெயர்கள்  
| data10 =  

| label11 = வகை  
| data11 = }  

| label12 = கருப்பொருள்  
| data12 = }  

| label13 = காரணம்  
| data13 = }  

| label14 = உள்நோக்கம்  
| data14 = }  

| label15 = இலக்கு  
| data15 = }  

| label16 = நிகழ்த்தியவர்  
| data16 = }  

| label17 =  
| data17 = }  

| label18= வரவு செலவு திட்டம்  
| data18 = }  

| label19 =  
| data19 = }  

| label20 = செய்தவர்  
| data20 = }  

| label21 = ஒளிப்பதிவு செய்தவர்  
| data21 = }}  

| label22 = பங்கேற்றவர்கள்  
| data22 = }  
| class22 = attendee  

| label23= விளைவு  
| data23 = }  
| class23 = description  

| header24 =  

| data25 = }  
| data25 = }  
| data27 = }  

| label28 = இறப்புகள்  
| data28 =  

| label29 = மரணமில்லாத காயங்கள்  
| data29 = }  

| label30 = காணவில்லை  
| data30 = }}  

| label31 = சொத்து சேதம்  
| data31 =  

| label32 = அடக்கம்  
| data32 = }  

| label33 = இடம்பெயர்வு  
| data33 = }  

| label34 = விசாரணைகள்  
| data34 = }  

| label35 = விசாரணை  
| data35 = }  

| label36 = மரண விசாரணை அதிகாரி  
| data36 = }  

| label37 = கைதுகள்  
| data37 = }  

| label38 = சந்தேக நபர்கள்  
| data38 = }  

| label39 = குற்றம் சாட்டப்பட்டவர்  
| data39 = }  

| label40 = குற்றவாளி  
| data40 = }  

| label41 = Charges  
| data41 = }  

| label42 = நீதிமன்ற விசாரணை  
| data42 = }  

| label43 = தீர்ப்பு  
| data43 = }  

| label44 = தண்டனைகள்  
| data44 = }  

| label45 = தண்டனை  
| data45 = }  

| label46 = வெளியீடு தடை  
| data46 = }}  

| label47 = வழக்காடுதல்  
| data47 = }  

| label48 = விருதுகள்  
| data48 = }  

| label49 = படக்காட்சி  
| data49 = }}  

| label50 = }  
| data50 = }  

| label51 = }  
| data51 = }  

| label52 = }  
| data52 = }  

| label53 = வலைத்தளம்  
| data53 = }  

| data54 = }  

| belowstyle = -top: #aaa solid;  
| below = }  

}}<noinclude>  

</noinclude>
# நையாண்டிப் பாடல்



ஒரு நபரையோ நிகழ்வையோ கேலி செய்யும் நோக்குடன் நகைச் சுவை தொனிக்கப் பாடப்பட்ட நாட்டார் பாடல்கள் **நையாண்டிப் பாடல்கள்** அல்லது **கேலிப்பாடல்கள்** எனப்படும்.  

நையாண்டிப் பாடல்கள் பொதுவாக சமூக சீரமைப்பு நோக்கிலும் வளர்ச்சி நோக்கிலும், அவை மீறப்படும் போது எழும் சீற்றம் காரணமாகப் பாடப்பட்டவைகளாகக் கருதப்படுகின்றன. ஆயினும் இதற்குப் புறம்பான காழ்ப்புணர்ச்சியும் பல பாடல்களை ஆழ்ந்து நோக்கும் போது தொனிக்கிறது.  

எ.கா:  

1. பொருத்தமில்லாத திருமண சம்பந்தம் ஒன்று பேசப்படும் போது  

:: **காக்கொத்தரிசாம்**  
:: **கண்ணுழுத்த செத்த மீனாம்**  
:: **போக்கற்ற மீரானுக்குப்**  
:: **பொண்ணுமாகா வேணுமாம்.**  

:: **கச்சான் அடிச்ச பின்பு**  
:: **காட்டில் மரம் நின்றது போல்**  
:: **உச்சியில நால மயிர்**  
:: **ஓரமெல்லாம் தான் வழுக்கை.**  

2. அந்நியர் ஆட்சியின் போது அதற்கெதிராக  
:: **என்ன பிடிக்கிறாய் அந்தோனி**  
:: **எலி பிடிக்கிறேன் சிஞ்ஞோரே**  
:: **பொத்திப் பொத்திப் புடி அந்தோனி**  
:: **பூறிக் கொண்டோடிற்று சிஞ்ஞோரே**  

:: **கோண ஆகாண மலையேறி**  
:: **கோப்பிப் பழம் பறிக்கையிலே**  
:: **ஒரு பழம் குறைஞ்சதெண்டு**  
:: **ஓலம் வைச்சான்வெள்ளைத் துரை**
# தஞ்சாவூர் மராத்திய அரசு



**தஞ்சாவூர் மராத்திய அரசு** சோழ மண்டலத்தை ஆண்ட மராத்தியர்களின் அரசாகும். இவர்களின் தலைநகரம் தஞ்சாவூர் ஆகும். போன்சலே குலத்தில் பிறந்த சத்ரபதி சிவாஜியின் இளைய தம்பி வெங்கோஜி என்ற **ஏகோஜி** என்பவர், தஞ்சாவூரை தஞ்சை நாயக்கர்களிடமிருந்து 1674இல் கைப்பற்றி தஞ்சாவூர் மாராத்திய அரசை நிறுவினார். இவரின் வழித்தோன்றல்கள் தஞ்சை மராத்திய அரசை 1855 முடிய அரசாண்டனர்.  

## தஞ்சாவூர் மராத்தியர்களின் ஆட்சி
தஞ்சாவூரை விஜயராகவ நாயக்கரிடமிருந்து மராட்டியத்தைச் சேர்ந்த வெங்கோஜி என்ற ஏகோஜி ராவ் 1674ஆம் ஆண்டில் கைப்பற்றி ஆண்டார்.  

### பின்னணி
தஞ்சாவூர் விஜயராகவ நாயக்கர் மீது மதுரை சொக்கநாத நாயக்கர் படையெடுத்து வந்தபோது, பிஜப்பூர் சுல்தானிடம் தஞ்சை நாயக்கர் உதவி கோரினார். பிஜப்பூர் சுல்தானின் ஜாகீர்தாராக இருந்த வெங்கோஜி என்ற **ஏகோஜி**யை படைகளுடன் அனுப்பி வைத்தார். இவர் மராட்டிய மன்னர் சிவாஜியின் சகோதரர் முறையானர். இவரது படைக்கும், மதுரை நாயக்கருக்கும் இடையில் தஞ்சை அய்யம்பேட்டையில் போரில் விஜயராகவ நாயக்கர் தோற்றதால், வெங்கோஜி தஞ்சாவூர் மன்னராக முடிசூட்டிக்கொண்டார்.  

## சுதேச சமஸ்தானமாக
1799இல் கிழக்கிந்தியக் கம்பெனியிடம் வீழ்ந்த தஞ்சாவூர் மராத்திய அரசு, 1855 வரை கிழக்கிந்திய கம்பெனி ஆட்சியாளர்களுக்கு அடங்கிய சுதேச சமஸ்தானமாக 1855 முடிய விளங்கியது.  

## கம்பெனி நேரடி ஆட்சியில்
மன்னர் தஞ்சாவூர் சிவாஜி ஆண் வாரிசு இன்றி 1855ல் இறந்தார். எனவே அவகாசியிலிக் கொள்கையின் படி, வாரிசு அற்ற தஞ்சாவூர் மராத்திய அரசை, 1855இல் பிரித்தானியக் கிழக்ந்தியக் கம்பெனியின் நேரடி ஆட்சியில் இணைக்கப்பட்டது.  

## ஆட்சியாளர்கள்
- வெங்கோஜி என்ற **ஏகோஜி** (தஞ்சாவூர் மராத்திய அரசின் நிறுவனர்) 1674 - 1684
- முதலாம் சாகுஜி 1684-1712
- முதலாம் சரபோஜி 1712-1728
- துக்கோஜி 1728-1736
- இரண்டாம் வெங்கோஜி 1736–1737
- சுஜான்பாயி 1737 - 1738
- இரண்டாம் சாகுஜி 1738 - 1739
- பிரதாப சிம்மன் 1739-1763
- துளஜாஜி 1763-1773, 1776-1798
- இரண்டாம் சரபோஜி 1798-1832
- தஞ்சாவூர் சிவாஜி 1832-1855

## இதனையும் காண்க
- அவகாசியிலிக் கொள்கை
- மராத்திய அரச குலங்கள் மற்றும் அரசுகள் பட்டியல்
# இம்மென் கீரனார்

இம்மென் கீரனார் சங்ககாலப் புலவர்களில் ஒருவர். இவரது பாடலாகச் சங்கநூல் தொகுப்பில் ஒரே ஒரு பாடல் காணப்படுகிறது. அது அகநானூறு 398ஆம் பாடலாக அமைந்துள்ளது. இந்தப் புலவரின் இயற்பெயர் தெரியவில்லை. இவரது பாடலில் ஆறு 'இம் என்று' அழுதுகொண்டு செல்வதாகப் பாடியுள்ளார். அதைக்கொண்டு அகநானூற்றைத் தொகுத்தவர் இவருக்கு இம்மென் கீரனார் என்று பெயர் சூட்டியுள்ளார்.  
### அகம் 398 \ குறிஞ்சி \ பாடல் தரும் செய்தி
அவனுக்கும் அவளுக்கும் திருமணம் உறுதியாயிற்று. திருமண நாள் தொலைவில் உள்ளது. அவள் காம உணர்வால் துடிக்கிறாள். அவன் நாட்டு மலையிலிருந்து இறங்கித் தன் நாட்டில் பாய்ந்துவரும் ஆற்றிடம் பேசுவது போலத் தன் காமத்தை வெளிப்படுத்துகிறாள். இதனைக் காமம் மிக்க கழிபடர் கிளவி என்பர்.  

அவன் மலையிலிருந்து வரும் ஆறே!  
என் அணிகலன்கள் கழன்று விழுகின்றன. என் நினைவுத் துன்பமே என்னைப் புலம்ப வைக்கிறது. அதனால் என் தோள் நெகிழ்ந்துபோகிறது. கொன்றைப் பூ உதிர்ந்து கிடப்பது போல என் மேனியிலும் நெற்றியிலும் பசலை படர்ந்திருக்கிறது. இப்படி இருக்கும் என்னிடம் உன்னுடையவன் அருளாது இருக்கிறான்.இந்தக் கொடுமை உனக்கும் தெரிகிறது. அதனால் நீ இம் என்று உன் கண்ணீரை வெள்ளமாக்கிக்கொண்டு பாய்கிறாய். அவனை விட்டு அகன்று வந்துவிட்டால் என் துன்பம் தீர்ந்துவிடுமா? நீ அவனை விட்டு அகன்று வருவதைப்பற்றி அவன் என்ன நினைத்துக்கொள்வானோ? அதுவும் உனக்குத்தானே தெரியும்?  

உன் நீத்த வெள்ளக் கண்ணீரை அவனுக்குக் காட்டாமல் மலையிலுள்ள பல மலர்களை ஆடையாகப் போர்த்திக்கொண்டு அவன் செயலுக்காக நாணி, ஒடுங்கி, அவனுக்குத் தெரியாமல் மறைந்துகொண்டு அவனை மறந்து நன்றி இல்லாமல் ஓடிவரும் நீ என்னையும் விட்டுவிடு வல்லமை உனக்கு உண்டு அல்லவா? அதனால் உன்னிடம் நான் எடுத்துச் சொல்லி என்ன ஆகப்போகிறது? அவர்தானே உன்னை எனக்குத் தந்தவிட்டுத் தான் என்னைத் துறந்திருக்கிறார்.  

(நொதுமலாளர் = ஒருவகையில் சுற்றத்தாராக இருந்துகொண்டு அடுத்தவரைக் கண்டும் காணாமல் வாழ்பவர்)  

(கண்ணோட்டம் = மனக்கண்ணாகிய கருத்தை இரக்கமாக ஓடவிடுதல்)  

என் நொதுமலாளர் என்மீது கண்ணோடவில்லை. நெருப்பின் அழற்கட்டிகள் போல வேங்கைமலர் பூத்திருக்கும் மரயிழலை விட்டுவிட்டு இளைப்பாறுகிறார்கள். என்னுடைய தந்தை ஆரியர் இருப்புக் கொண்டுள்ள பொன்படு நெடுவரை (இமயமலை) போன்ற வெள்ளை உள்ளம் கொண்டவர். ஆறே! நீ அவருடைய கானத்தில் இளைப்பாறிவிட்டுச் சென்றால் உனக்குச் சிதைவு நேர்ந்துவிடுமோ?  

நீ பிறந்துவந்த மலையைப் பார். பாய்ந்து கொல்ல உடலை வளைத்துக்கொண்டு வந்த வரிப்புலியோடு போராடிப் புண்பட்டு வரும் ஆண்யானை தான் போராடியபோது வருந்திய பெண்யானையைத் தழுவிக்கொண்டு உணவுக்காக மூங்கிலை வளைக்கும்போது அந்த மூங்கில் நரலும் (அழுவொலி செய்யும்)  

இறைச்சிப் பொருள்  

பெண்யானை போல் ஆவள் வருந்துகிறாள். ஆண்யானை போல் அவன் அவளை அவன் பேணவேண்டும். கழை நரலுவது போல ஆறு நரலவேண்டும். இம் என்று ஓடக்கூடாது.
# படிமம்:WWII Unexploded Bomb London.jpg

## சுருக்கம்
## Summary
- Summary: Post-WWII: Walking Past an Unexploded Bomb, 1948 (HD-SN-99-02673 - DOD/NARA)
- Author: **Public Domain**. Additional source and credit info from source:
Source: A 2,500 pound German bomb, buried opposite University College Hospital, London, was removed by Army sappers. Before the bomb, which fell in 1941, was de-fused, people in the area were evacuated to a safe distance. Ca. 1948. New Times Paris Bureau Collection. (USIA)  
Exact Date Shot Unknown  
NARA FILE #: 306-NT-901C-20  
WAR & CONFLICT BOOK #: 1014  
## Licensing

## அனுமதி:
# எரிகுண்டு


ரக விமானத்தில் மாட்டப்படுகிறது.(1993)]]  
**எரி குண்டுகள்** (Incendiary bombs) என்பவை இலக்குகளில் தீ மூட்டுவதற்காக வீசப்படும் குண்டுகள். நேபாம், தெர்மைட், வெள்ளை பாசுபரசு, குளோரின் டிரைபுளோரடு போன்ற வேதிப் பொருட்களால் இவை செய்யப்படுகின்றன. வெடிமருந்து கண்டுபிடிக்கப்பட்ட காலத்திலிருந்து எரி குண்டுகள் பயன்படுத்தப்படுகின்றன. ஆனால் முதலாம் உலகப் போரில் வான்படை வானூர்திகளின் மூலம் குண்டுவீசும் உத்தி அறிமுகப்படுத்தப்பட்ட பின், எரி குண்டுகளின் பிரயோகம் பரவலாயிற்று. இரண்டாம் உலகப் போரின் போது விமானப் படைகளின் தொடர் குண்டு வீச்சு மிக அதிகமானதால், எரி குண்டுகள் பெருமளவில் பயன்படுத்தபட்டன. வியட்நாம் போரில் நேபாம் எனப்படும் பெட்ரோலிய வேதிப்பொருளாலான எரி குண்டுகள் பரவலாக பயன்படுத்தப்பட்டன. தற்போது எரி குண்டுகளின் பயன்பாடு தொடர்பான விதிமுறைகள் ஐக்கிய நாடுகள் சபையின் சாதாரண ஆயுதங்கள் சாசனத்தின் மூன்றாவது நெறிமுறையால் வரையறுக்கப்பட்டுள்ளன.  

fr:Bombe incendiaire  
nl:Brandbom  
pl:Bomba zapalająca
# செதன் சண்டை (1940)



**செதன் சண்டை** (*Battle of Sedan*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது பிரான்சு சண்டையின் ஒரு பகுதியாகும். மே 12-14, 1940ல் நடந்த இச்சண்டையில் நாசி ஜெர்மனியின் படைகள் பிரெஞ்சுப் படைகளை முறியடித்து மியூசே ஆற்றைக் கடக்க செடான் நகரின் பாலங்களைக் கைப்பற்றின. இது இரண்டாம் செதன் சண்டை என்றும் அழைக்கப்படுகிறது. 1870ல் இதே இடத்தில் பிரான்சு-பிரஷ்யா போரின் போது நடந்த இன்னொரு சண்டையிலிருந்து வேறுபடுத்திக் காட்ட இவ்வாறு அழைக்கப்படுகிறது.  

மே 10, 1940ல் ஜெர்மானியப் படைகள் பெல்ஜியம் மற்றும் பிரான்சின் மீது தங்களது தாக்குதலைத் தொடங்கின. பெல்ஜியத்தின் மீதான தாக்குதல் திசைதிருப்பும் தாக்குதலாகும். பெல்ஜியப் படைகளின் உதவிக்கு விரையும் நேச நாட்டுப் படைகளைப் பொறி வைத்துப் பிடிக்க ஜெர்மானிய தளபதிகள் திட்டமிட்டனர். நேச நாட்டுப் படைகள் பெல்ஜியத்துக்குச் சென்றவுடன், அவற்றின் பின்பகுதியில் ஆர்டென் காடு வழியாக ஜெர்மனியின் ஆர்மி குரூப் ஏ விரைந்து சென்று ஆங்கிலக் கால்வாய் கடற்கரையை அடைந்து விட வேண்டுமென்பது ஜெர்மானியர்களின் திட்டம். அதற்கு மியூசே ஆற்றைக் கடக்க வேண்டும். இத்திட்டம் நிறைவேற செடான் நகரின் அருகில் மியூசே ஆற்றின் மீதமைந்துள்ள பாலங்களைக் கைப்பற்றுவது அவசியமானது. மே 12ல் ஜெர்மானியப் படைகள் செடானைத் தாக்கின. ஜெர்மானிய வான்படையான *லுஃப்ட்வாஃபே* செடான் பாதுகாப்பு நிலைகளின் மீது விடாது குண்டு வீசித் தாக்கியது. இந்த குண்டுவீச்சு பிரெஞ்சுப் படைகளின் மன உறுதியைக் குலைத்தது. இதனால் அவர்களால் ஜெர்மானிய கவசப் படைகளின் அதிரடித் தாக்குதலை (பிளிட்ஸ்கிரெய்க்) சமாளிக்க முடியவில்லை. இரு நாட்கள் சண்டைக்குப் பிறகு செடான் நகரப் பாலங்கள் ஜெர்மானியர் வசமாகின. அவை வழியாக ஆற்றைக் கடந்து கடற்கரை நோக்கி ஜெர்மானிய படைப்பிரிவுகள் வேகமாக முன்னேறத் தொடங்கின. இந்தப் பாலங்களை குண்டு வீசி அழிக்க பிரித்தானிய வான்படையும் பிரெஞ்சு வான்படையும் பல முறை முயன்று தோற்றன. அதேபோல பாலங்களை மீண்டும் கைப்பற்ற பிரெஞ்சு தரைப்படைகள் மேற்கொண்ட பல எதிர்த்தாக்குதல்கள் வெற்றி பெறவில்லை. பாலங்கள் ஜெர்மானியர் வசமே இருந்தன.  

மே 20ல் ஜெர்மானியப் படைகள் கடற்கரையை அடைந்தன. பெல்ஜியத்துக்கு சென்ற நேச நாட்டுப் படைகள் முழுதும் சுற்றி வளைக்கப்பட்டன. அவற்றில் பல டன்கிர்க் துறைமுகத்திலிருந்து தப்பிச் சென்றாலும் பிரான்சின் வீழ்ச்சி உறுதியானது.  

## அடிக்குறிப்புகள்
# எட்டுத்தொகை தொகுப்பு


சங்க நூல்களை எட்டுத்தொகை என்றும், பத்துப்பாட்டு என்றும் பகுத்துக் காண்கின்றனர். பத்துப்பாட்டுத் தொகுப்பில் உள்ள 10(௧௦) பாட்டுகளும் தனித்தனி முழுமையான பாட்டுகள். எட்டுத்தொகையில் உள்ள எட்டு (௮) நூல்களும் தொகைநூல்கள். அதாவது தொகுக்கப்பட்ட நூல்கள். பல புலவர்கள் பாடிய பாடல்கள் ஒவ்வொரு தொகுப்பிலும் உள்ளன. ஒவ்வொரு நூலையும் தொகுத்தவர் யார்? தொகுக்க உதவியவர் யார்? என்னும் செய்திகளை இங்குள்ள பட்டியலில் காணலாம்.  

| தொகைநூல் | தொகுத்தவர் | தொகுப்பித்தவர் | குறிப்பு |  |
| --- | --- | --- | --- | --- |
| அகநானூறு(அகம்), (அகப்பாட்டு), (நெடுந்தொகை) | மதுரை உப்புரிகுடி கிழான் மகனாவான் உருத்திர சன்மன் | பாண்டியன் உக்கிரப் பெருவழுதி | பாடலடி 13 முதல் 31 |  |
| ஐங்குறுநூறு | புலத்துறை முற்றிய கூடலூர் கிழார் | யானைக்கட்சேய் <span lang="ta" dir="ltr">மாந்தரஞ்சேரல்</span> இரும்பொறையார் | ஒவ்வொரு திணைக்கும் 100 பாடல், 5 திணைக்கும் 500 பாடல் |  |
| கலித்தொகை | நல்லந்துவனார் | புலப்படவில்லை | 5 திணைக்கும் கலிப்பாவால் அமைந்த பாடல்கள் உள்ளன |  |
| குறுந்தொகை | பூரிக்கோ | பூரிக்கோ | பாடலடி 4 முதல் 8 |  |
| நற்றிணை | தெரியவில்லை | பன்னாடு தந்த பாண்டியன் மாறன் வழுதி | பாடலடி 9 முதல் 12 |  |
| பதிற்றுப்பத்து | தெரியவில்லை | தெரியவில்லை | அரசருக்கு 10 என்ற முறையில் 10 அரசர்கள்மீது 10 புலவர்கள் பாடிய 100 பாடல்கள், (முதல் பத்தும், பத்தாம் பத்தும் கிடைக்கவில்லை |  |
| பரிபாடல் (பரிபாட்டு) | கீரந்தையார் | தெரியவில்லை | திருமால் மீது 8 பாடல், செவ்வேள் மீது 31, காடுகாள்(கொற்றவை) மிது 1, வையை மீது 26, மதுரை மீது 4 - என்று 70 பாடல்கள் இருந்தன. |  |
| புறநானூறு (புறம்) | தெரியவில்லை | தெரியவில்லை | புறத்திணைப் பாடல்கள் | } |
# உதவி:கருவிப்பட்டை மூலம் தொகுத்தல்

| அ | ஆ | இ |  |
| --- | --- | --- | --- |
| # 11 | # 12 | # 13 |  |
| 22 | 33 | 44 |  |
| # ஒரு எடுத்துக்காட்டு
# ஒரு உதாரணம் | # ஒரு எடுத்துக்காட்டு
# ஒரு உதாரணம் | # ஒரு எடுத்துக்காட்டு
# ஒரு உதாரணம் |  |
| # ஒரு எடுத்துக்காட்டு
# ஒரு உதாரணம் | # ஒரு எடுத்துக்காட்டு
# ஒரு உதாரணம் | # ஒரு எடுத்துக்காட்டு
# ஒரு உதாரணம் | } |
# நிக்கோலோ பாகானீனி


**நிக்கோலோ பாகானீனி** (இத்தாலியம்: *Niccolò Paganini*; கிரேக்கம்: *Νικολό Παγκανίνι*; தோர்கம்: *Nikkolo Paqanini*) என்பவர் இத்தாலி நாட்டை சேர்ந்த ஒரு வயலின் கலைஞர், வியோலக் கலைஞர், கிதார் கலைஞர் மற்றும் இசை அமைப்பாளர். இவர் 1782ஆம் ஆண்டு அக்தோபர் திங்கள் 27ஆம் தேதி பிறந்து 1840ஆம் ஆண்டு மே திங்கள் 27ஆம் தேதி மறைந்தார். இவரது காலத்தில் இவர் ஒரு புகழ்பெற்ற வயலின் கலைஞராக திகழ்ந்தார். இவரது புகழ் இன்றும் நிலைத்துள்ளது. இவரது வயலின் வாசிக்கும் வழிமுறைகள் இன்றும் பின்பற்றப்படுகிறது. இவர் பல முக்கிய இசையமைப்பாளர்களுக்கு இன்றும் ஒரு தூண்டுதலாக, வழிகாட்டியாக உள்ளார். இவரது இசையமைப்புகள் பலவும் இன்றும் பலரால் வாசிக்கப்படுகிறது.  

## குழந்தைப் பருவம்
நிக்கோலோ பகானீனி செனோவாவில் அக்தோபர் திங்கள் 27ஆம் நாள் அந்தோணி - தெரசா தம்பதியினரின் ஆரு குழந்தைகளில் மூன்றாவதாகப் பிறந்தார்.
# செல்லோ



**செல்லோ** (ஆங்கிலம்: *cello*; கிரேக்கம்: *βιολοντσέλο*; மேல் விரிசியம்: *Sello*) என்பது வயலின் குடும்பத்தைச் சேர்ந்த ஒரு இசைக்கருவி ஆகும். வயலினைப்போல் இது தனியாகவும் பிற இசைக்கருவிகளுடன் சேர்த்தும் வாசிக்கப்படுகிறது. இது உருவத்தில் வயலினைப்போல் இருந்தாலும் அளவில் அதைவிடப்பெரியது. செல்லோ என்ற சொல் **வியலான்செல்லோ** என்னும் இத்தாலிய சொல்லில் இருந்து வந்தது. இவ்விசைக்கருவி ஏறத்தாழ 1660ஆம் ஆண்டு முதல் பயன்படுத்தப்பட்டு வருகிறது. இவ்விசைக் கருவியானது *ஐந்து கட்டை* (Perfect fifth) ஸ்வரத்தில் ஏ3 (A3), டி3 (D3), ஜி2 (G2) மற்றும் சி2 (C2) நரம்புகளால் கட்டப்பட்டிருக்கும்.
# மேல் விரிசிய மொழி



**மேல் விரிசிய மொழி** (ஆங்கிலம்: *West Frisian language*; இத்தாலியம்: *Dialetto frisone occidentale*; பிரித்தானியம்: *Frizeg ar c'hornôg*) என்பது நெதர்லாந்திலுள்ள விரிசுலாந்தில் பரவலாக பேசப்படும் மொழி ஆகும். இது செருமானிய மொழிக்குடுமத்தை சேர்ந்த ஒரு மொழி ஆகும். இம்மொழியில் ஏறத்தாழ 360,000–700,000 மக்கள் பேசுகின்றனர். இம்மொழியில் எட்டு வட்டார வழக்குகள் உள்ளன. அதில் நான்கு மட்டுமே பரவலாக பயன்படுத்தப்படுகிறது. மற்ற நான்கும் அவ்வளவு பரவலாக பயன்படுத்தப்படுவதில்லை. இதன் வரலாற்றில் இம்மொழி பழைய விரிசியம், நடு விரிசியம், புதிய விரிசியம் என வகைபடுத்தப்படுகிறது.
# சேனி ராபாபு



**சேனி ராபாபு** என்பது வட இந்தியாவில் சீக்கியர்களால் பயன்படுத்தப்பட்ட ஒரு வகையான இசைக்கருவி ஆகும். இது பேரரசர் அக்பரின் அரசவையில் இருந்த தான்சேனால் தோற்றுவிக்கப்பட்டது என நம்பப்படுகிறது. இன்றைய அளவில் இது சீக்கிய இசையிலேயே பரவலாக பயன்படுத்தப்பட்டு வருகிறது. இந்த ராபாபி (ராபாபு இசைக்கலைஞர்) பாரம்பரியத்தை குரு நானக் துவக்கினார்.
# சீக்கிய இசை

**சீக்கிய இசை** என்பது 16 ஆம் நூற்றாண்டில் சீக்கிய உருவாக்குனர் குரு நானக் என்பவரால் ஆரம்பிக்கப்பட்ட ஒரு இசை வகை ஆகும். இவரைத் தொடர்ந்து எல்லா சீக்கியக் குருக்களும் இந்த கிராமிய இசை வகையினை பாடத் தொடங்கினர்.  

## சீக்கிய இசை அறிஞர்கள்
மூன்று வகையான சீக்கிய இசை அறிஞர்கள் உள்ளனர். அவர்கள் முறையே ராபிஸ் (*rababis), ராகிஸ் (*ragis*), தாதிஸ் (*dhadhis'') ஆவர்.
# ஆர்டென் காடு


**ஆர்டென்** (ஆங்கிலம்:*Ardennes*, டச்சு மொழி: *Ardennen*) பெல்ஜியம் நாட்டிலுள்ள் ஒரு வனப்பகுதி. இது ஆர்டென் மலைத்தொடரின் ஒரு பகுதி. பெரும்பாலும் பெல்ஜியத்திலும் லக்சம்பர்கிலும் அமைந்துள்ள் இவ்வனத்தின் சில பகுதிகள் பிரான்சின் எல்லைக்குள்ளும் வருகின்றன. இந்த வனத்தின் பரப்பளவு 11,200 சதுர கி.மீ.
# யோவாகீன் காசுதாம்பீது


**யோவாகீன் காசுதாம்பீது** (*Joaquín Gaztambide*)என்பவர் ஒரு எசுப்பானிய இசை அமைப்பாளர் ஆவார். இவர் டூடெலா (Tudela) என்னும் இடத்தில் கோயிலின் சேர்ந்திசை இயக்குநர் பால் இரூபில் (Paul Ruble) என்பவரிடம் குரல்பயிற்சி பெறத் தொடங்கினார்.  

1834 இல், இவருக்கு 12 அகவை இருக்கும் பொழுது, இவருடைய மாமா இவரை பாம்ப்பலோனா என்னும் ஊருக்கு அனுப்பி அங்கு யோசப்பு குவெல்பென்சு (Joseph Guelbenzu), மரியானோ கார்சியா (Mariano García) ஆகியோரிடம் பியானோவும் இசை அமைப்பையும் பயிலச் செய்தார்.  
போதிய கலைத் தேர்ச்சி பெறாமையாலும் இவற்றில் உளநிறைவு கொள்ளாததாலும், இங்கிருந்து புறப்பட்டு 1842 இல் மடுரிடு (Madrid) நகருக்குச் சென்றார்; அங்கிருந்த இசைக் கூடத்தில் மரியா கிறித்தியானாவிடம் வகுப்புகள் எடுத்துப் பயின்றார். பின்னர் பெடுரோ ஆல்பெனிசு (Pedro Albéniz) என்பாரிடம் பியானோ திறத்தை ஆழப்படுத்திக்கொண்டார், ரமோன் கார்னிசெர் என்பாரிடம் இசையமைபறிவை ஆழப்படுத்திக்கொண்டார். தியேட்டரோ டெல் லா குரூசு (Teatro del Circo), பிரின்சிப்பெ(Principe) ஆகியவற்றின் தாழ்சுருதி (bass) இசையணியில் (orchestra) ஈடுகட்டினார். 1845 இல் தியேட்டரோ டெல் லா குரூசு என்னும் இத்தாலியக் கும்பினியில் இயக்குநர் ஆனார்.
# செதன்


**செதன்** (பிரெஞ்சு: *Sedan*) பிரான்சில் உள்ள ஒரு நகரம். இது பிரான்சின் வடபகுதியில் மியூசே ஆற்றங்கரையோரமாக பெல்ஜிய எல்லையிலிருந்து பத்து கி.மீ தொலைவில் அமைந்துள்ளது. செதன் எனும் பெயர் அப்பகுதிக்கான கம்யூன் எனப்படும் பிரெஞ்சு நிர்வாகப் பிரிவிற்கும் பயன்படுத்தப்படுகிறது. இதன் மக்கள் தொகை 23,234 (2007). கி. பி. 1424ல் உருவான இந்நகரம் பாரிசிலிருந்து சுமார் 200 கி. மீ தொலைவில் உள்ளது.
# தாராகோணம்



**தாராகோணம்** (Tarragona) என்பது காத்தலோனியாவின் தெற்குபகுதியில் உள்ள ஒரு நகரம் ஆகும். இது தாராகோணம் மாவட்டத்தின் தலைநகரம் ஆகும். இதன் பரப்பளவு 181.60 சதுர கி.மீ. ஆகும். இதன் மக்கள்தொகை 135,139 ஆகும்.  

## காலநிலை
தாராகோணத்தின் காலநிலை மிதமான குளிர்காலமும் கோடைக்காலமும் கொண்டு நடுநிலக்கடல் சார்ந்த ஒன்றாகும்.
# பிரான்சு லிசித்து


**பிரான்சு லிசித்து** (Franz Liszt) என்பவர் அங்கேரி நாட்டை சேர்ந்த ஒரு புகழ்பெற்ற இசை அமைப்பாளரும், பியானோ கலைஞரும் ஆசிரியரும் ஆவார். இவர் 1811ஆம் ஆண்டு அக்தோபர் திங்கள் 22ஆம் தேதி பிறந்தார். இவற் 1886ஆம் ஆண்டு சூலை திங்கள் 31ஆம் தேதி மறைந்தார். 19ஆம் நூற்றாண்டில் இவரது திறமை ஐரோப்பா முழுவதையும் கவர்ந்தது.
# வணிக அறிவாண்மை

**வணிக அறிவாண்மை**(Business Intelligence) என்பது தரவுகள், தகவல்களை முறைப்படுத்தி பயனர்களிடம் கொண்டு சேர்த்து, பயனர்களின் முடிவெடுக்கும் செயற்படும் ஆற்றலை வளப்படுத்த உதவும் நுட்பங்களைக் குறுக்கிறது. இதன் மூலம் வணிகத்தின் இலக்குகளை அடைய வணிக அறிவாண்மை உதவுகிறது. தரவுகளை சேகரித்தல், பகுத்தாய்தல், அறிக்கை தயாரித்தல், எதிர்வுகூறல், பகிர்ந்தல் ஆகியன வணிக அறிவாண்மையின் அடிப்படைக் கூறுகள் ஆகும்.  

எ.கா ஒரு கணினி Order processing system ஆகும். இந்த செயலியின் ஊடாக எத்தனை பொருட்கள், யாருக்கு எப்போது விற்கப்பட்டன. யார் கூடிய பெறுமதியான வாடிக்கையாளர்கள். தற்போது எந்த Orderகள் செயற்படுத்தப்பட வேண்டி உள்ளன போன்ற தகவல்களை உடனடியாக பெறக் கூடியதாக இருக்கும். இன்னுமொரு எளிமையான எடுத்துக்காட்டு ஒரு தாபன விக்கியாகும். இந்த விக்கி ஊடாக ஊழியர்கள் தகவல்களை சேகரிக்கவும், பகிரவும் முடியும்.  

## வரலாறு
முதன் முதலில் **வணிக அறிவாண்மை**(Business Intelligence) என்ற வார்த்தையை ஆங்கிலத்தில் 1958ல் ஐபிஎம் நிறுவனத்தை சார்ந்த ஆய்வாளர் ஹான்ஸ் பீட்டர் லுஹ்ன் என்பவர் பயன்படுத்தினார். அவர் வேபெர்ஸ்(weber's) அகராதியை மேற்கோள் காட்டி நுண்ணறிவு அல்லது அறிவாண்மை என்பது " உண்மைகளை இடைத்தொடர்புபடுத்தி ஒரு குறிப்பிட்ட இலக்கை அடைவதற்கான செயல்பாடு" என்றார்.
# அராஸ் சண்டை (1940)



**அராஸ் சண்டை** (*Battle of Arras*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது பிரான்சு சண்டையின் ஒரு பகுதியாகும். மே 21, 1940ல் நடந்த இச்சண்டையில் ஆங்கிலக் கால்வாயை நோக்கி முன்னேறிக் கொண்டிருந்த நாசி ஜெர்மனியின் படைகள் நேச நாட்டுப் படைகளின் எதிர்த் தாக்குதலை முறியடித்தன.  

ஜெர்மானியப் படைகள் மே 10 ஆம் தேதி பெல்ஜியம் மற்றும் பிரான்சின் மீது தங்கள் தாக்குதலைத் தொடங்கின. நேச நாட்டுப் படைகளை பெல்ஜியத்தில் பொறி வைத்துப் பிடிப்பது ஜெர்மானியரின் திட்டம். மே 15ல் செடான் சண்டையில் வெற்றியடைந்ததால் அவர்களால் நேச நாட்டுப் படைகளை பெல்ஜியத்தில் சுற்றி வளைக்க முடிந்தது. சுற்றி வளைத்தபின் ஆங்கிலக் கால்வாய் ஓரமாக அவை பெல்ஜியத்தை நோக்கி முன்னேறத் தொடங்கின. நேச நாட்டுப் படைகளைச் சுற்றியிருந்த ஜெர்மானியப் படைவளையம் இறுகத் தொடங்கியது. சிக்கிக் கொண்ட பொறியிலிருந்து தப்ப நேச நாட்டுப் படைகள் ஜெர்மானிய முன்னேற்றத்தின் பக்கவாட்டில் தாக்கின. ஆரம்பத்தில் இந்த எதிர்தாக்குதல் நலல விளைவுகளைக் கொடுத்தாலும், ஜெர்மானியப் படைகள் விரைவில் சுதாரித்து இதை முறியடித்தன. பொறியிலிருந்து தப்பிக்கும் முயற்சியில் இத்தாக்குதல் தோல்வியடைந்தாலும், இதனால் அதிர்ச்சி அடைந்த ஜெர்மானிய தலைமையகம், தனது படைகளின் முன்னேற்றத்தை ஒரு நாள் நிறுத்தி வைத்தது. இந்தத் தாமதம் பொறியில் சிக்கியிருந்த நேச நாட்டுப் படைகளில் பெரும்பகுதி டன்கிர்க் துறைமுகம் வழியாக இங்கிலாந்துக்குத் தப்ப உதவியது.  

## அடிக்குறிப்புகள்
# லீல் முற்றுகை (1940)



**லீல் முற்றுகை** (*Siege of Lille*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு முற்றுகைச் சண்டை. இது பிரான்சு சண்டையின் ஒரு பகுதியாகும். மே 28 - ஜூன் 1, 1940ல் நடந்த இச்சண்டையில் பிரான்சின் முதலாம் ஆர்மி, நேச நாட்டுப் படைகளை இங்கிலாந்துக்குத் தப்பவிடாமல் அழிக்க விரைந்து கொண்டிருந்த நாசி ஜெர்மனியின் படைப்பிரிவுகளைத் தாமதப்படுத்தியது. இச்சண்டை லீல் நகருக்கு அருகில் நடைபெற்றது.  

மே 10ஆம் தேதி ஜெர்மானியப் படைகள் பெல்ஜியம் மற்றும் பிரான்சின் மீதான தாக்குதலைத் தொடங்கின. ஜெர்மானியத் திட்டப்படி இருபது நாட்களுக்குள் நேசநாட்டுப் படைகளின் பெரும் பகுதி பெல்ஜியத்திலும், பிரான்சின் வடபகுதியிலும் சுற்றி வளைக்கப்பட்டன. அவைகளைச் சுற்றியிருந்த ஜெர்மானியப் படைவளையம் மெல்ல இறுகத் தொடங்கியது. ஜெர்மானியாரிடம் சிக்காமல் தங்கள் படைகளை டன்கிர்க் துறைமுகத்திலிருந்து ஆங்கிலக் கால்வாய் வழியாக இங்கிலாந்துக்குத் தப்ப வைக்க நேசநாட்டுத் தளபதிகள் முயன்றனர். வேகமாக முன்னேறும் ஜெர்மானியப் படைகளை லீல் நகரருகே தாமதப்படுத்தத் திட்டமிட்டனர். இத்திட்டத்தின் படி நாற்பதாயிரம் வீரர்கள் கொண்ட பிரான்சின் முதலாம் ஆர்மி, ஏழு ஜெர்மானிய டிவிஷன்களை மூன்று நாட்கள் சமாளித்தது. இதனால் ஜெர்மானிய முன்னேற்றம் தாமதப்படுத்தப்பட்டு, பல நேச நாட்டுப் படைப்பிரிவுகள் டன்கிர்க்கிலிருந்து தப்பின. மே 31 அன்று ஜெர்மானியர்கள் பிரெஞ்சுப் படைகளை முறியடித்து லீல் நகரைக் கைப்பற்றினர்.  

## அடிக்குறிப்புகள்
# செய்யூர் சட்டமன்றத் தொகுதி



**செய்யூர் சட்டமன்றத் தொகுதி** (*Cheyyur Assembly constituency*) என்பது தமிழ்நாட்டின் 234 சட்டமன்றத் தொகுதிகளில் ஒன்றாகும். இதன் தொகுதி எண் 34.  

செய்யூர் சட்டமன்றத் தொகுதி செங்கல்பட்டு மாவட்டத்தின் ஒரு சட்டமன்றத் தொகுதி ஆகும். தனித் தொகுதியாகவும், முழுவதும் கிராமங்களை உள்ளடக்கியதாகவும் உள்ளது.  

மதுராந்தகம் பொதுத் தொகுதியில் இருந்து நீக்கப்பட்ட லத்தூர் ஊராட்சி ஒன்றியம், அச்சிறுபாக்கம் தொகுதியிலிருந்து நீக்கப்பட்ட சித்தாமூர் ஊராட்சி ஒன்றியம், இடைக்கழிநாடு பேரூராட்சி மற்றும் செங்கல்பட்டு சட்டமன்றத் தொகுதியில் இருந்து நீக்கப்பட்ட திருக்கழுக்குன்றம் ஊராட்சி ஒன்றியத்தின் 46 கிராம ஊராட்சிகளை உள்ளடக்கி செய்யூர் (தனி) சட்டமன்ற தொகுதி 2011-ல் உருவாக்கப்பட்டது.  

கிழக்குக் கடற்கரை சாலையை ஒட்டியுள்ள கடற்கரை கிராமங்கள் பலவும் செய்யூர் தொகுதியில் இடம்பெற்றுள்ளன. இத்தொகுதியில் மேல்மருவத்தூர் ஆதிபராசக்தி கோவில், கடபாக்கத்தில் கிழக்கு கடற்கரை ஒட்டி உள்ள பழங்கால ஆலம்பரை கோட்டை, முதலியார் குப்பத்தில் உள்ள அரசின் படகு குழாம் கல்பாக்கம் அனுமின் நிலையம் உள்ளிட்ட முக்கிய இடங்கள் உள்ளன.  

இத்தொகுதியில் லத்தூர் ஊராட்சி ஒன்றியத்திலுள்ள 41 ஊராட்சிகள், சித்தாமூர் ஊராட்சி ஒன்றியத்தில் உள்ள 43 ஊராட்சிகள், இடைக்கழி நாடு பேரூராட்சியில் உள்ள 21 வார்டுகள், திருக்கழுக்குன்றம் ஊராட்சி ஒன்றியத்தில் உள்ள 21 ஊராட்சி ஆகியவை இடம்பெற்றுள்ளன.  

2021 தமிழ்நாடு சட்டமன்றத் தேர்தலில் செய்யூர் தொகுதியில் வாக்காளர்கள் மொத்தம்- 2,26,346. அதில் ஆண்கள்- 1,11,270, பெண்கள்- 1,15,019 மற்றும் 3-ம் பாலினம்- 57 ஆக உள்ளனர். அதிமுக சார்பில் எஸ். கனிதா சம்பத், திமுக கூட்டணி சார்பில் விடுதலை சிறுத்தைகள் கட்சிக்கு தொகுதி ஒதுக்கப்பட்டது.  

## தொகுதியில் அடங்கியுள்ள பகுதிகள்
- செய்யூர் வட்டம்
- திருக்கழுக்குன்றம் வட்டம் (பகுதி)
கிளாப்பாக்கம், பெரும்பேடு, அம்மணம்பாக்கம் (ஆர்.எப்), குன்னவாக்கம், வீராபுரம், வெங்கம்பாக்கம், ஆரம்பாக்கம், பூந்தண்டலம், குடிபெரும்பாக்கம், பேரம்பாக்கம், அமிஞ்சிக்கரை, பெரியகாட்டுப்பாக்கம், நடுவக்கரை, பாக்கம், பாண்டூர், வெள்ளப்பந்தல், வழுவாதூர், திம்மூர், வள்ளிபுரம், விளாகம், எடையாத்தூர், இரும்புலிச்சேரி, தேப்பனாம்பட்டு, அட்டவட்டம், நெரும்பூர், சின்னக்காட்டுப்பாக்கம், அங்கமாம்பட்டு, சிட்லம்பாக்கம், புன்னப்பட்டு, சோமாஸ்ப்பட்டு, சோலைக்குப்பம், இளையனார்குப்பம், விட்டலாபுரம் மி, விட்டலாபுரம் -மிமி, மேற்காண்டை, லட்டூர், சூராடிமங்கலம், கொந்தகாரிக்குப்பம், பனங்காட்டுசேரி, பொம்மராஜபுரம், நல்லாத்தூர், ஆயப்பாக்கம், வசுவசமுத்திரம், வயலூர் மற்றும் வெங்காடு கிராமங்கள்,  

புதுப்பட்டினம் (சென்சஸ் டவுன்)  

## வெற்றி பெற்றவர்கள்
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 2011 | வி. எஸ். ராஜி | அதிமுக | 78,307 | 55.59 | பார்வேந்தன் | விசிக | 51,723 | 36.72 |  |
| 2016 | ஆர். டி. அரசு | திமுக | 63,446 | 37.92 | ஏ. முனுசாமி | அதிமுக | 63,142 | 37.74 |  |
| 2021 | பனையூர் பாபு | விசிக | 82,750 | 55.59 | ச. கனிதா சம்பத் | அதிமுக | 78,708 | 36.72 | } |

## தேர்தல் முடிவுகள் விவரம்
### 2021

### 2016

### 2011
# அர்ஜுன் கவச வாகனம்



**அர்ஜுன்** (*Arjun MBT*)) இந்தியாவின் டி. ஆர். டி. ஒ நிறுவனம் இந்திய தரைப்படைக்காக உருவாக்கிய ஒரு கவச வாகனமாகும். இது மகாபாரதத்தில் வரும் அர்சுனன் என்னும் கதாப்பாத்திரத்தின் பெயரால் அழைக்கபடுகிறது. இதன் உச்ச வேகம் 70 கி.மி. ஆகும். இந்திய ராணுவம் 2000ஆவது ஆண்டில் 124 அர்ஜுன்களை டி. ஆர் டி ஒ விடம் கோரியது. இது சென்னையில் உள்ள ஆவடி கவச வண்டிகள் தொழிற்சாலையில் தயாரிக்கப்படுகிறது. இதன் உருவாக்கம் பல்வேறு தாமதங்களையும் பல தோல்விகளையும் தாண்டி வந்தது ஆகும். இது இந்திய ராணுவத்தில் தற்போது பயன்பாட்டில் உள்ள டி-90 என்னும் கவச வாகனத்திற்கு பதிலாக எதிர்காலத்தில் பயன்படுத்த உருவாக்கப்பட்டுள்ளது.
# செல்திக்கு இசை



**செல்திக்கு இசை** என்பது மேற்கு ஐரோப்பாவில் உள்ள செல்திக்கு மக்களின் கிராமிய இசை பாரம்பரியத்தை குறிக்கும். இன்றைய அளவில் இது தான் செல்திக்கு இசை என்று கூறுவற்கு எந்த விதிகளும் இல்லை என்றாலும் செல்திக்கு மக்களின் சொல்வழி வந்த இசையும் நாவீன புகழ்பெற்ற இசைவகைகளுமே இன்று செல்திக்கு இசையாக இருக்கின்றன. செல்திக்கு இசை என்பது பொதுவாக சுகாதுலாந்து மற்றும் அயர்லாந்தின் இசையை குறிப்பிட்டாலும் பாரம்பரிய சுகாதுலாந்து இசை கலைஞர்களே தங்களை பொதுவாக செல்திக்கு இசை கலைஞர்கள் என்று ஒத்துக்கொள்வதில்லை. எனினும், சுகாதுலாந்தின் இசையும் அயர்லாந்தின் இசையும் ஒன்றையொன்று ஒத்தே வருகின்றன. இது இவைகளின் பொதுவான செல்திக்கு இசையின் பாரம்பரியத்தை வெளிப்படுத்துகிறது.
# காரின்சு



**காரின்சு** என்பது இரும்புக் கால செல்திக்கு மக்களால் பயன்படுத்தப்பட்ட ஒரு வகையான காற்று இசைக்கருவி ஆகும். இது கி.மு.300 ஆம் ஆண்டு முதல் கி.பி.200 ஆம் ஆண்டு வரை பயன்படுத்தப்பட்டது. இது ஒருவகையான வெண்கல ஊதுகொம்பு ஆகும். இதன் வாய் ஒரு யபலியின் தலைபோன்றோ அல்லது வேறு ஒரு மிருகத்தின் தலை போன்றோ இருக்கும். இது பொதுவாக போரிலும் மற்ற விசேடங்களிலும் பயன்படுத்தப்பட்டது.
# காற்று இசைக்கருவி

**காற்று வாத்தியம்** என்பது பொதுவாக ஒரு குழாயைக் கொண்டிருக்கும் இசைக்கருவியாகும். இந்த ஊதுகுழலில் ஊதுவதன் மூலமாக காற்றின் அதிர்வினால் ஒலி உண்டாகிறது. அதிர்வின் சுருதி குழாயின் நீளம் மற்றும் காற்றின் அதிர்வுறும் நெடுவரிசையின் மாற்றங்களால் தீர்மானிக்கப்படுகிறது. சில காற்றுக் கருவிகளில், ஒரு நாணல் மூலம் ஊதுவதன் மூலம் ஒலி உருவாக்கப்படுகிறது; மற்றவைகளில் ஒரு உலோக ஊதுகுழல் மூலம் ஊத வேண்டும். இன்னும் சிலவற்றில் வாசிப்பவர் ஒரு விளிம்பில் ஒரு துளைக்குள் ஊத வேண்டும், இது காற்றைப் பிரித்து ஒலியை உருவாக்குகிறது.  

## வகைகள்

காற்றுக் கருவிகள் பொதுவாக இரண்டு குடும்பங்களாக பிரிக்கப்படுகின்றன: பித்தளை கருவிகள் மற்றும் மரக்காற்று கருவிகள். பித்தளைக் கருவிகள் பித்தளையால் செய்யப்பட்டதைப் போலவே, மரத்தாலான கருவிகளும் முதலில் மரத்தால் செய்யப்பட்டன. ஆனால் ஒலி எவ்வாறு உற்பத்தி செய்யப்படுகிறது என்பதன் அடிப்படையில் கருவிகள் வகைப்படுத்தப்படுகின்றன. அவற்றை உருவாக்கப் பயன்படுத்தப்படும் பொருளால் அல்ல. எடுத்துக்காட்டாக, சாக்சபோன்கள் பொதுவாக பித்தளையால் செய்யப்பட்டவை, ஆனால் அவை அதிர்வுறும் நாணல் உடன் ஒலியை உருவாக்குவதால் அவை மரக்காற்று கருவிகளாகும். மறுபுறம், மரத்தினால் செய்யப்பட்ட சில கருவிகள் மற்றும் யானை தந்ததிலிருந்து செய்யப்பட்ட கருவிகள் பித்தளைக் கருவிகளின் குடும்பத்தைச் சேர்ந்தவை, ஏனெனில் அதிர்வு வாசிப்பவரின் உதடுகளால் தொடங்கப்படுகிறது.  

- பித்தளைக் கருவிகளில், வாசிப்பவரின் உதடுகளே அதிர்வதால், கருவிக்குள் இருக்கும் காற்று அதிர்வுறும்.
- மரக்காற்றுக்கருவிகளில், வாசிப்பவரின் நாணல் அதிர்வுறும், இது காற்றின் நெடுவரிசையை அசைக்கச் செய்கிறது அல்லது திறந்த துளையின் விளிம்பில் ஊதும்போது காற்றைப் பிரித்து ஒலியை உருவாக்குகிறது.

## ஒலி உற்பத்தி
அனைத்து காற்றாலைக் கருவிகளிலும் ஒலி உற்பத்தியானது ஒரு அதிர்வு அறையுடன் இணைக்கப்பட்ட கட்டுப்பாட்டு வால்வுக்குள் காற்று நுழைவதைப் பொறுத்தது. ஒரு அதிர்வு அறை என்பது பொதுவாக நீண்ட உருளை அல்லது கூம்பு வடிவ குழாய், தொலைவில் திறந்திருக்கும். வால்விலிருந்து அதிக அழுத்தத்தில் வேகமாக ஒலி குழாயின் கீழே பயணிக்கும். இது திறந்த முனையிலிருந்து குறைந்த அழுத்த துடிப்பாக பிரதிபலிக்கும். பொருத்தமான நிலைமைகளின் கீழ், குழாயில் அதிகரித்த ஆற்றலுடன், துடிப்பை மீண்டும் பிரதிபலிக்கும்.  

நாணல் கருவிகள் ஒரு நெகிழ்வான நாணல் அல்லது ஊதுகுழலில் நாணல்களைக் கொண்டுள்ளதாக இருக்கும். இது அழுத்தம்-கட்டுப்படுத்தப்பட்ட அறையில் அழுத்தம் அதிகரிப்பது மூலம் நாணல் முழுவதும் அழுத்த வேறுபாட்டைக் குறைக்கும்; இது நாணல் மேலும் திறக்க உதவும், காற்றின் ஓட்டத்தை அதிகரிக்கும். பித்தளைக் கருவிகளுக்கு, வாசிப்பவர்கள் தங்கள் உதடுகளில் உள்ள பதற்றத்தை கட்டுப்படுத்துகிறார்கள். இதனால் அவை பாயும் காற்றின் செல்வாக்கின் கீழ் அவை அதிர்கின்றன. புல்லாங்குழல் போன்ற காற்று நாணல் கருவிகளுக்கு, குழாயில் ஒரு திறப்பு (வாய்) மூலம் பாயும் காற்றின் அளவை வாசிப்பவர் கட்டுப்படுத்துவதன் மூலம் ஒலியை உருவாக்குகிறார்.
# செல்திக்கு பன்கு


**செல்திக்கு பன்கு** என்பது செல்திக்கு இசை மற்றும் பன்கு ராக் இசை ஆகிய இசைவகைகளின் கலவை ஆகும். இது 1980ஆம் ஆண்டுகளில் போகுசு என்னும் இலந்தனை சேர்ந்த ஒரு இசைக்குழுவால் தோற்றுவிக்கப்பட்டது. இது ராக் இசைக்கருவிகளுடன் சேர்த்து செல்திக்கு இசைக்கருவிகளையும் பயன்படுத்துகிறது.
# போகுசு


**போகுசு** என்பது 1982ஆம் ஆண்டில் துவக்கப்பட்ட ஒரு இசைக்குழு ஆகும். இது இலண்டனை சேர்ந்த ஒரு இசைக்குழு ஆகும். இவ்விசைக்குழுவின் இசைவகைகள் பன்கு ராக் இசை மற்றும் கிராமிய இசை ஆகும். இது 1996ஆம் ஆண்டில் பிரிந்தது. இது 2001ஆம் ஆண்டில் மீண்டும் ஒன்று சேர்ந்தது.
# வந்திரதம்



கஞ்சிரா, **வந்திரதம்**, இறவாணம் (ஆங்கிலம்: *Tambourine*; எசுப்பானியம்: *Pandereta*; கலீசியம்: *Pandeireta*; கிரேக்கம்: *Ντέφι*; சுவோமி: *Tamburiini*) என்று அழைக்கப்படும் ஒரு வகையான தாள இசைக்கருவி ஆகும். இதில் *கடிப்பு* என்னும் சிறு சலங்கைகள் (மணிகள்) இருக்கும். உயர்சுருதி ஒலிகளுக்கு இக்கடிப்புகளும், தாழ்சுருதி ஒலிகளுக்குத் தோல் தளமும் பயன்படுகின்றது. இது பல இசைவகைகளில் பயன்படுத்தப்பட்டு வருகிறது.
# நெருப்புப்புயல்

ஏற்பட்ட ஒரு நெருப்புப்புயல்]]  
தனக்காக தனியே ஒரு காற்றுத்தொகுதியை உருவாக்கி அவற்றை பராமரித்து நிலைநிறுத்திக் கொள்ளக்கூடிய பெரும் தீக்கள் **நெருப்புப்புயல்** அல்லது **தீச்சூறாவளி** (*firestorm*) என்றழைக்கப்படுகின்றன. நெருப்புப் புயல்கள் இயற்கையில் காட்டுத் தீ போன்ற பெரும் தீக்களால் உருவாகுகின்றன. செயற்கையாக வெடிகுண்டுகளையும் எரிகுண்டுகளையும் தக்க இடங்களில் வீசுவதன் மூலம் நகரங்களிலும் இவற்றை உருவாக்க முடியும். இரண்டாம் உலகப் போரில் லண்டன், ஹாம்பர்க், டிரெஸ்டன், ஹிரோஷிமா, ஸ்டாலின்கிராட், டோக்யோ போன்ற நகரங்களின் மீது நடந்த குண்டு வீச்சுகளால் நெருப்புப்புயல்கள் உருவாகின.
# கலீசிய மொழி


**கலீசிய மொழி** என்பது எசுப்பானியாவின் வடமேற்கு பகுதியிலுள்ள கலீசியாவில் பேசப்படுகிற ஒரு மொழி ஆகும். இம்மொழி ரோமானிய மொழிக்குடும்பத்தை சேர்ந்த ஒரு மொழி ஆகும். இம்மொழி ஏறத்தாழ 3-4 மில்லியன் மக்களால் பேசப்படுகிறது. இது போர்த்துகீசிய மொழியுடன் மிகவும் நெருங்கிய ஒரு மொழி இது எசுப்பானியாவின் ஐந்து ஆட்சி மொழிகளுள் ஒன்றாகும். இதற்கு மூன்று முக்கிய வட்டார வழக்குகள் உள்ளன. அவை:  

௧. கீழ் கலீசியம்  

௨. நாடு கலீசியம்  

௩. மேல் கலீசியம் ஆகும்.  

இம்மொழி இலத்தீன் எழுத்துகளையே பயன்படுத்துகிறது.
# தியேகோ

**தியேகோ** என்பது ஒரு எசுப்பானிய முதல் பெயர் ஆகும். இது யாக்கோபு என்னும் எபிரேய பெயரில் இருந்து வந்தது.  

## மதசார்புடையவர்கள்

௧. தியேகோ பெலாயேசு  

௨. தியேகோ யோசு  

## இசைசார்புடையவர்கள்

௧. தியேகோ மொரேனோ  

## விளையாட்டுசார்புடையவர்கள்

௧. தியேகோ கின்தேரோ  

௨. தியேகோ பேருநாந்தேசு  

௩. தியேகோ வாயேகோ  

hu:Diego (egyértelműsítő lap)  
nl:Diego  
pt:Diego
# தாம்பூலம்


**தாம்பூலம்** என்பது வெற்றிலை *(betel leaf)* மற்றும் பாக்கு (கமுகு) *(areca nut)* சேர்ந்திருப்பதைக் குறிக்கிறது. தாம்பூலம் எனும் சொல் டிம்பெல் *(timbel)* எனும் மலாய் மொழிச் சொல்லடியாகப் பிறந்ததாகும். தாம்பூலம் தரித்தல், தாம்பூலம் போடுதல், நிச்சய தாம்பூலம் ஆகியவை இச்சொல் வழியாகப் பிறந்த கூட்டுச் சொற்களாகும். விருந்தினர்கள் உணவருந்திய பின்னர் தாம்பூலம் தருவதும் இறை வழிபாட்டிலும் இது இன்றி‌யமையாத இடத்தைப் பெறுகிறது. இந்து மதத்தில் பெரும்பாலான சடங்குகளில் தாம்பூலம் இடம்பெறுகிறது. திருமணம் போன்ற நிகழ்வுகளுக்கு தாம்பூலம் அளித்து அழைப்பதும், நிகழ்வுக்கு வந்தவர்களுக்கு தாம்பூலத்தை அளிப்பதும் வழக்கம். தாம்பூலம் மற்றும் தேங்காய் போன்றவற்றை வைத்துத் தரும் பையை தாம்பூலப் பை என்றும், தாம்பூலம் வைத்துத் தரும் குறிப்பிட்ட வடிவத் தட்டு தாம்பூலத் தட்டு அல்லது தாம்பாளத் தட்டு எனப் பெயர் பெற்றது.